Bloed op haar hande – Piquet Books
Home / Afrikaans / Bloed op haar hande
Lapa, Augustus 2015
Categories: Afrikaans, Carla vd Spuy, Nie-fiksie, Ondersoekend, Ware misdaad
Be the first to review “Bloed op haar hande” Cancel reply Hulpmiddels – Skuilkrans
Artikel: Auke Compaan – Jaartema 2018: Floreer
Ons mik almal om gelukkig te wees. Die vraag is natuurlik: Wanneer is ek of sal ek gelukkig wees? Die meeste van ons sal onmiddelik dinge opnoem soos: ek wil graag suksevol wees, goeie punte behaal, populêr wees by die skool, goeie opvoeding, goeie geleerdheid, fantastiese werk, die ideale lewensmaat, `n mooi huis, genoeg geld vir goeie vakansies. Kom ons maak geen fout nie, dit is nie onbelangrike dinge nie. Maar nou het baie mense al hierdie dinge bereik en besit hulle wat hulle harte begeer, maar hulle bly leeg en onvervuld. Dit wil lyk dat as ons gewoon vrye teuels gee aan ons begeertes en wense ons geluk en vreugde dikwels juis misloop. Duidelik werk ons pogings om gelukkig te wees nie vanselfsprekend nie. Al word die wêreld die afgelope dekades en eeue objektief gemakliker vir mense, wil dit voorkom of meer mense hooploos, depressief en alleen is.
Daar is iets paradoksaal aan die lewe. As ons mik vir geluk en vrye teuels gee aan ons wense en begeertes, gaan ons dit nie kry nie. Vreugde en geluk is die kroon van iets anders. Daarom wil ons in die gemeente eerder kies vir die woord floreer. Die woord floreer roep beelde op van lewe, lewende dinge wat gedy in hul omgewing: soos `n pragtige boom wat by waterstrome geplant is en op die regte tyd vrugte dra, en waarvan die blare nie verdroog nie (Ps. 1:3), `n skaap wat wei in groen weivelde, en rus langs stil waters (Ps. 32:2), `n groot arend met groot vlerke, met lang penvere en digte bont vere (Eseg. 17:3).
Die sistematiese teoloog, Miroslav Volf van Yale praat van human flourishing, en bedoel daarmee ‘n lewe wat die moeite werd is om te leef. Hoe sal só ‘n lewe lyk? ‘n Lewe wat die moeite werd is om geleef te word gaan nie eerstens oor een of ander groot projek wat ons aanpak nie, maar om in my menslike en persoonlike volheid in te groei. ‘n Lewe wat floreer is volgens Volf: 1) ‘n lewe wat goed geleef word (life being led well), 2) ‘n lewe wat goed verloop (life going well) en 3) ‘n lewe wat goed voel (life feeling well). ’n Lewe wat goed geleef word veronderstel volgens Volf ’n diep hartverbintenis aan iets groter as die self m.a.w. transendensie.
In die Christelike tradisie sal dit dinge wees soos om God en jou naaste werklik lief te hê, om soos Job, God te eerbiedig en regverdig te leef of die uitleef van die bergrede. ‘n Lewe wat goed vloei en waarin dit goed gaan, veronderstel opbouende omstandighede, praktyke en handelinge eie aan Jesus. Dit is dinge soos bv. die genesing van siekes, kos vir die wat honger is, gesondheid, besittings, opvoeding, om goed te rus, kinders en ‘n lewe van positiewe emosies, waarvan geluk en vreugde miskien die belangrikste is.
Geluk en vreugde is dus baie meer as vlietende gevoelens, maar diep emosies. Emosies is liggaamlike reaksies wat deur iets soos die geboorte van ‘n baba veroorsaak word. Ek kan myself dus ook van vreugde beroof as goeie dinge met my gebeur, maar ek sien en ontvang dit nie met groot dankbaarheid nie. Die vraag is of iemand wat swaarkry en lyding ervaar, bly kan wees en vreugde beleef? Die antwoord is verrassend “ja”. Ons kan ly en feesvier terselfdetyd. Dit beteken nie ek is bly oor my lyding nie, dit sou oneg en selfs masochisties wees. As ons bly is terwyl ons ly, is dit omdat ons wel goeie dinge ontvang, ten spyte van die lyding wat ons ervaar. Dinge soos die ontdekking van God se karakter, God se dade, beloftes van uitkoms, Klein vreugdes in Klein gawes wat steeds geskenk word. Daar is dus gevoelens van vreugde asgevolgvan en vreugde tenspytevan.
Hulpmiddels vir kleingroepe en gemeente sake.
Die volgende bybelstudies is ‘n versameling van bybelstudies wat oor die laaste paar jaar aan die gemeente beskikbaar gestel. Gebruik dit gerus, maar ignoreer asb. ou kontakbesonderhede en ander inligting in van die dokumente wat nie meer van toepassing is nie.
Bybelmedia 2016/2017 katalogus